Eurovision Song Contest 2015
Eurovision Song Contest 2015 er tann 60. árliga evropeiska sangkappingin, sum á enskum nevnist Eurovision Song Contest, í Føroyum eisini kent sum Melodi Grand Prix. Kappingin verður hildin í Wien í Eysturríki, eftir at Conchita Wurst vann 2014 kappingina við sanginum "Rise Like a Phoenix". Hetta er aðru ferð kappingin verður hildin í Eysturríki. Fyrri ferð varð hon hildin í 1967, tá eisini í Wien.

Kappingin verður hildin í tveimur hálvfinalum tann 19. mai 2015 og 21. mai 2015, og einari finalu tann 23. mai 2015. Vertir kappingarinnar verða Mirjam Weichselbraun, Alice Tumler and Arabella Kiesbauer, ímeðan fyrrverandi vinnarin Conchita Wurst verður vertur í "grøna rúminum".

Eftirsum at kappingin hátíðarheldur 60 ára føðingardag,boðaði EBU frá tann 10. februar 2015 at avgjørt hevði verið at bjóða Avstralia við sum gestaluttakara. Avstralia eigur størsta fjepparaskara av Eurovision uttanfyri Evropa.

6. august 2014 boðaði ORF (Eysturríska kringvarpið) at Wien hevði verið vald sum staðið undir kappingina. Kappingingin verður hildin í Wiener Stadthalle við plássi fyri umleið 16.000 áskoðarum.



Býtið av londum í hálvfinalunum var avgjørt tann 26. januar 2015 í beinleiðis sending frá Býráðshúsinum í Wien. Andi Knoll og Kati Belloitsch vóru vertir. Øll luttakandi lond, burtursæð frá teimum londum, ið longu vóru í finaluni (vertslandið Eysturríki, Avstralia og "Big Five" londini: Stóra Bretland, Italia, Týskland, Spania og Frakland) vóru deild upp í fimm puljur, roknað út frá atkvøðumynstri síðstu 10 árini. Puljurnar vóru hesar: Býtið varð soleiðis:
 * Fyrra hálvfinala: Moldova, Armenia, Belgia, Niðurlond, Finnland, Grikkaland, Estland, Makedónia, Serbia, Ungarn, Hvítarussland, Russland, Danmark, Albania, Rumenia og Georgia
 * Seinni hálvfinala: Litava, Írland, San Marino, Svøríki, Noreg, Ísland, Malta, Aserbajdsjan, Portugal, Kekkia, Ísrael, Lettland, Sveis, Kýpros, Montenegro, Slovenia og Pólland.

Endalig raðfylgja av nær londini luttaka í hálvfinalunum var avgjørt av framleiðarum kappingarinnar og seinni góðkent av EBU. Hendan mannagongd hevur verið nýtt síðani 2013. Raðfylgjan í hálvfinalunum varð kunngjørt tann 23. mars 2015. Raðfylgjan í finaluni verðu kunngjørd eftir at úrslitið av hálvfinalunum avgjørt.

Hin 10. februar 2015 varð tað kunngjørt, at 39 lond (40 íroknað Avstralia) fara at luttaka í kappingini í 2015. Kýpros og Serbia eru við aftur eftir eitt-ára fráveru, Kekkia er við aftur eftir fimm-ára fráveru, meðan Ukraine hevur givið avboð vegna politiskar orsøkir. Australia verður við fyri fyrstu ferð sum gestur. Evstamark fyri at søkja um luttøku var 15. september 2014. Lond, ið søktu kundu geva avboð áðrenn 10. oktober 2014 uttan at tað fekk fíggjarligar avleiðingar.


 * 🇦🇲 Armenia - Inga Arshakyan, kemur aftur, eftir at hava umboðað landið í 2009.
 * 🇸🇲 San Marino - Michele Perniola og Anita Simoncini koma aftur, eftir at hava umboðað landið í Junior Eurovision Song Contest. Michele luttók í 2013 og Anita í 2014, sum partur av gentubólkinum "The Peppermints".
 * 🇲🇹 Malta - Amber kemur aftur, eftir at hava umboðað landið sum bakrødd í 2012.
 * Hvítarussland - Uzari kemur aftur, eftir at hava umboðað landið sum bakrødd í 2011.
 * Aserbajdsjan - Elnur Hüseynov kemur aftur, eftir at hava umboðað landið í 2008, sum partur av duoini "Elnur and Sami".

16 lond luttaka í fyrru hálvfinaluni. Avstralia, Eysturríki, Frakland og Spania hava valrætt í hesi hálvfinaluni.

17 lond luttaka í seinni hálvfinaluni. Avstralia, Týskland, Italia og Stóra Bretland hava valrætt í hesi hálvfinaluni.






 * Eurovision Song Contest 2014
 * Eurovision Song Contest 2016




 * Eurovision
 * YouTube